แรงขายหุ้นใหญ่กด SET ปิดเช้าร่วง 7 จุด AWC ซื้อขายสูงสุด 2.07 พันลบ.
แรงขายหุ้นใหญ่กด SET ปิดเช้าร่วง 7 จุด AWC ซื้อขายสูงสุด 2.07 พันลบ.
แรงขายหุ้นใหญ่กด SET ปิดเช้าร่วง 7 จุด AWC ซื้อขายสูงสุด 2.07 พันลบ.
21 ต.ค. 2562

ผู้สื่อข่าวรายงานว่า ดัชนีตลาดหุ้นไทยช่วงเช้าปิดที่ระดับ 1,624.86 จุด ลดลง 6.57 จุด หรือ 0.40% มูลค่าการซื้อขาย 1.97 หมื่นล้านบาท
10 หุ้นกดดัชนีเช้านี้

ด้านน.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยเช้านี้ปรับตัวลง จากความกังวลเรื่องการแยกตัวของอังกฤษออกจากสหภาพยุโรป (Brexit) ที่ยังไม่จบและยังต้องติดตามลุ้นต่อไป อีกทั้งยังต้องติดตามความคืบหน้าเจรจาการค้าระหว่างสหรัฐฯ และจีนด้วย รวมถึงสถานการณ์ในฮ่องกง ภายหลังจากที่สหรัฐฯให้การสนับสนุนการประท้วงในฮ่องกง ซึ่งสร้างความไม่พอใจให้กับจีน
นอกจากนี้ ตลาดฯไม่มีปัจจัยบวกอะไรเด่น ทำให้ตลาดฯย่อตัวลง แต่ภาพโดยรวมยังเป็นลักษณะแกว่งไซด์เวย์ อย่างไรก็ดี ตลาดบ้านเรายังมีปัจจัยบวกจากที่เรื่องที่สภาผู้แทนราษฎร ได้ผ่านร่างพ.ร.บ.งบประมาณรายจ่ายประจำปีงบประมาณ พ.ศ.2563 ในวาระแรกไปแล้ว และอาจมีลุ้นเก็งกำไรหุ้นในกลุ่ม Real Sector ได้บ้างหลังกลุ่มนี้เริ่มทยอยประกาศผลประกอบการงวดไตรมาส 3/62
ด้านตลาดหุ้นในภูมิภาคเอเชียเช้านี้แกว่งทั้งในแดนบวก-ลบ
ส่วนแนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯคงจะแกว่งไซด์เวย์ โดยมีแนวรับ 1,620 จุด ส่วนแนวต้าน 1,635 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
AWC &lt;ST&gt; มูลค่าซื้อขาย 2,074 ล้านบาท ปิดที่ 6.30 บาท ลดลง 0.25 บาท
GPSC มูลค่าซื้อขาย 1,183 ล้านบาท ปิดที่ 87.75 บาท เพิ่มขึ้น 0.25 บาท
SCB มูลค่าซื้อขาย 768,082 ล้านบาท ปิดที่ 113.50 บาท ลดลง 3.00 บาท
GULF มูลค่าซื้อขาย 629,492 ล้านบาท ปิดที่ 172.50 บาท ลดลง 1.50 บาท
IVL มูลค่าซื้อขาย 521,641 ล้านบาท ปิดที่ 27.75 บาท ลดลง 1.25 ลดลง